
<  Ii  faudroit  cTabord  interroger  la  nature  dans  le 
c  filence  des  paflions,  attendre  fes  oracles  fans  les  fup* 

*  pofer ;  et  devenir  cent  fois  fon  obfervateur  pour 

# 

«  meriter  d’etre  un  fois  fon  interprete.* 

De  la  Philosophie  de  la  Nature, 

DISSERTATIO  MEDICA 


INAUGURALIS, 


D  E 

MORBILLIS. 

MORBI  epidemici  praecipuam  medi¬ 
corum  attentionem  mereri  viden¬ 
tur,  quia  per  urbes  regionefque  omnes  tam 
facile  et  velociter  graffantyr,  et  tam  faepe 
exitium  iis,  quos  invaferint,  afferunt*.  Ex¬ 
perientia,  quae  nos  in  facienda  medicina 
plurimum  erudit,  nonnulla  e  frequentiffi- 
mis,  et  antehac  funeftiffimis  exanthematis 
mitiora  curatura  reddi,  medicos  olim  docuit; 

A  nam 

*  *  In  Infula  Auftrali  occidentali  Moa,  tertiam  ho- 
*  minum  partem  morbilli  interfecerunt;  Sidobre  de 
f  var.  et  morb/ 

^  i 

nam  Sydenhamus  dicit;  ‘  Omni  prorfus 
4  periculo  vacant  morbilli,  fi  modo  perite 
6  tradentur;’  et  variolae,  inoculatione, mul¬ 
tum  allevantur.  Sed  cum  ratio  tra&andi  va- 
riolas  plerumque,  quam  morbillos,  melius 
intelligitur,  in  hac  differtatiuncula  inaugu- 
rali,  de  his,  nihil  novi  quidem  prolaturus, 
fed  folummodo  opiniones,  quae  fiint  juftif- 
iimae,  vel  meis  ipfius  maxime  congruentes, 

eolle&urus.  fcribere  in  animo  eft. 

9  * 

Morbilli,  qucd  de  iis  veteres  Graeci  om¬ 
nino  tacent  *,  Arabibus  fcriptoribus  floren¬ 
tibus,  primum  erupifle,  a  multis  exiftiman- 

. 

tur.  At  cum  nullae  res  monftrari  pofTunt 
accidifle  praecipue  tunc  temporis,  quae  hanc 
peculiarem  contagionem  gignere  potuiflent, 
potius  adducor  ut  fequar  celeberrimorum 

Le 


/ 

*  Horftius  autem  hoc  negat,  inquit,  c.Nos  tamen  ar- 
«  bitramur  hanc  aegritudinem  antiquis  ignotam  non  fuif- 
c  (e,  et  eandem  fub  genere  t**  il^v^aTav  x.xt 
«•  bene  comprehendi  pofle  lib.  vi.  de  morbill. 

DE  MORBILLIS. 

Le  Clere  *  et  Friend  f  fententias,  quorum 
uterque,  variolas  et  morbillos  Arabibus  cog¬ 
nitos  efle  multo  prius,  quam  Razes  vixerit, 
opinantur.  Unum  hujus  opinionis  argu¬ 
mentum  eft,  quod  Arabes  de  his  morbis,  ut 
recentibus,  non  loquuntur  ;  quod  certe  fe- 
ciflent,  fi  tum  primum  inter  eos  apparuif- 
fent. 

Convenit  inter  omnes,  Arabes  primos  in 
Europam  hunc  morbum  attulifle;  nam  quo 
longius  et  latius  fuam  religionem  propaga¬ 
runt,  eo  plus  hi  morbi  emanarunt.  Ab  E- 
gypto  primum  per  maritima  Africae  loca 
perrepferunt,  et  tandem  in  Hifpaniam  tranf- 
euntes,  per  reliquam  Europam  facile  di fperfi 
funt. 

Videtur  praeterea,  veri  fimillknum,  il¬ 
lam  Europeorum  frequentiam,  qui  in  fecu¬ 
lis  undecimo  et  decimo  fecundo,  infania 

fua  impuifi,  ad  Hierofolymas  recipiendas 

v 

confluxerant,  hos  morbos  fecum  in  Euro¬ 
pam 

i  -  .  ... 

*  EiTai  dJun  plan  pour  fervir  a  la  continuation  dc 
Tiiiftoire  de  la  medecice. 

f  Hiftory  of  phyfick,  vol,  ii.  pag,  88» 

pam  retulifle,  et  ita  effecifle,  ut  eo  citius  per 
hanc  mundi  plagam  diffeminati  fuerint. 


DEFINITIO. 

Sauvage,  qui  primus  in  fuas  claffes  mor¬ 
bos  diftribuere,  et  fingulas  definitione  no¬ 
tare  fufceperat,  in  morbillis  definiendis,  ne¬ 
glexit  dicere,  quo  die  morbilli  primo  erum¬ 
pant  Idem  Linnaeo  et  Vogel  objici  po- 
teft  f.  At  contra  Sagar  fuam  definitionem, 
quam  debuit,  multo  longius  protraxit  J. 

Profeflor  Cullen  celeberrimus,  qui  opera 
omnium  reliquorum  collegit,  et  eorum  re¬ 
dundantia  plerumque  coercuit,  et  quae  in 

•  f 

iis  defecerint,  fupplevit,  in  hoc  morbo  de¬ 
finiendo  coryzam  omifit ;  etfi  in  fuis  Pri¬ 
mis  Lineis  per  hanc,  et  caetera  fymptomata 
eatarrhalia,  morbillos  potiflimum  diftinguen- 

dos, 

*  Vid.  Synopf.  Nof.  Method.  Culi.  tom.  i, 
f  Idem, 
f  Idem. 

dos,  dicat  *.  Itaque  hoc  verbum  definitioni 
illius,  quam  ut  longe  optimam  aflumpferim, 
addidi  :  c  Synocha  contagiofa  cum  fternu- 
4  tatione,  coryza ,  epiphora,  et  tuffi  ficca,  rau- 
4  ca.  Quarto  die,  vel  paulo  ferius,  erum- 
c  punt  papulae  exiguae,  confertae,  vix  e- 
4  minentes,  et  poft  tres  dies  in  fquamulas 
c  furfuraceas  minimas  abeuntes  f.5 


HISTORIA, 

-  •  *  ••  ,  -  - 


Ut  Sydenhamus  obfervat,  morbilli  fere 
femper  apparent  epidemici  in  hyeme  \  in¬ 
cipiunt  circa  initium  Januarii,  et  ante  me¬ 
diam  aeftatem  definunt.  Sed  Dr.  F.  Sim- 
mons  eos  in  autumno  incipere  confpexit  + ; 
et  ego  ipfe  per  omnem  aeftatem  eos  dura¬ 
re  animadverti.  Haec  pauca  exempla  de 

fide 

*  Firft  Lines,  vol.  2.  cliap.  3. 

f  Synopf-  Nof.  Meth.  tom.  2.  gen.  xxviii. 

$  Differt.  inang.  Lugd.  Batav.  edit. 

fide  accurati  Sydenhami  non  derogant,  cum 
obfervationes  illius  experientia  plerorum- 
que  medicorum  corroborentur.  At,  quan- 
quam  hyeme  vulgo  epidemici  invadunt,  a- 
liis  etiam  temporibus  fporadici  exoriuntur. 
Quicunque  enim  contagioni  exponitur,  nifi 
peculiari  idiofyncrafia  fruitur,  vel  morbo 
antea  affe&us  erat,  certe  inficietur. 

Hominem,  nifi  femel,  perraro  occupant ; 
ideoque  plures  pueri  quam  adulti,  ex  iis  la¬ 
borant.  Praeter  haec  apparet  pueros  faci¬ 
lius  quam  adultos  hoc  morbo  affici.  Nam 
pueros  morbillis  laborantes  faepius  invifi, 
priufquam  ego  ipfe  iis  affe&us  effem,  et  con¬ 
tagionem  vitavi.  Neque  hoc  evenit  ob  ul¬ 
lum  peculiarem  habitum  meum  ;  nam  non¬ 
nulli  alii  itidem  morbum  effugerant,  licet 

omnes  pueri  in  vicinia  afficerentur. 

\ 

Morbilli,  iifdem  fignis,  quae  praecurrant 
phlegmafias,  denunciantur.  iEger  primum 
horrore  corripitur  ;  corpus  frigelcit ;  pau¬ 
lo  poft  calor  fupervenit  ;  hic  calor  aegro¬ 
tum  alternis  vicibus  cum  algore  faepe  oc¬ 
cupat.  Tunc  arida  et  calida  cutis,  cepha¬ 
lalgia 

.  \ 

lalgia  cum  gravedine,  dolor  dorfi  et  lumbo¬ 
rum,  pulfus  frequens,  validus,  et  fere  du- 

rus,  fequuntur. 

Haec  fymptomata  cum  gravi  torpore,  a- 
norexia,  et  vomitibus  plerumque  comitan¬ 
tur.  Secundo  die  raucitas,  cum  frequenti 
ficca  tuffi,  interdum  cum  dolore,  et  aliqua 
refpirandi  difficultate,  fupervenit.  Eodem 

i. 

fere  tempore,  oculi  rubefcunt,  et  frequen- 

i 

tes  lachrymas  profundunt ;  palpebrae  in¬ 
flammantur,  et  multum  intumefcunt. 

Notatu  dignum  eft,  linguam  et  fauces 
nunquam  arefcere,  licet  per  omnem  mor¬ 
bi  curfum  aeger  plurima  fiti  laboret. 

Quarto  die,  fi  Sydenhamo  credimus,  ra¬ 
rius  quinto,  eruptio  apparet  licet  aliquan¬ 
do  multo  citius  #  aut  ferius  f  evenit. 

Primo,  quafi  parva  pundta  rubra  in  fa¬ 
cie,  tunc  conferti  in  pedore,  et  mox  per 

totum 

*  <  Praeterea  non  modo  mitius,  fed  et  citius  decur- 
<  rit  morbillorum  morbus,  et  faepe  primo  die ,  ut  pluri- 
1  mum  tamen  poft  tertium  diem,  prodeunt  maculae  y 
HofFm.  ii.  63. 

f  Gregorius  feni:r  obfervavit,  eruptionem  nonnun- 
quam  ad  duodecimum  vel  decimum  quartum  diem  poft- 
poni  y  vid.  praeled,  MS. 

totum  reliquum  corpus,  morbilli  confpici** 
untur.  In  puftulis,  quae  oculis  cerni  pof- 
funt,  non  oriuntur,  fed  ad  tadhim  paulu¬ 
lum  eminere,  videntur.  Attamen  aliquan¬ 
do  papulae  cernuntur  prominere,  ut  in  Ac¬ 
tis  Medicis  Edinenfibus,  vulgo  the  Edin - 
burgh  Medical  EJpiys ,  videre  efl  *.  Om¬ 
nis  facies  nunc  rubefcit,  inflammatur,  et 
multum  intumefcit  ;  atque,  oculorum  fau¬ 
ciumque  inflammatio  moleftiflima  fit. 

A  faucibus  per  pharyngen,  oefophagum, 
ad  ventriculum  et  inteftina  ufque,  quidam 

medicus  in  infula  Jamaica  fcribens  ad  Doc- 

•  * 

torem  D.  Monro  de  hoc  morbo,  fe  faepe 
vidifle  inflammationem  eryfipelatofam  de- 
ferpfifle,  dicit ;  et  hanc  inflammationem, 
per  tracheam  ad  pulmones  expanfam,  effe 
caufam  tufiis,  quae  fere  femper  tantum  mo- 
leftiae  aegroto  creat  per  omnem  morbum, 
exifiimat. 

Poft  tertium  aut  quartum  diem,  qu&m 
morbilli  eruperint,  faciei  color  mutari  inci- 

pit; 

*  ‘  The  eruption  fometimes  rofe  as  highas  themild 
<  fmall  pox  on  the  fecond  dayj’  Med.  E1T.  Edinb.  vol.  v* 

pit ;  rutilus  rubor  fit  obfcurior ;  et  tumor 
fubfidet.  Papulae  tunc  brevi  evanefcunt ; 
et  cuticula  in  fquamis,  furfuri  fere  fimiii- 
bus,  decidit. 

Eruptio  ullum  fymptomatum  praeter 
naufeam  et  vomitus  rariffime  fublevat ;  et 
in  hoc  morbilli  et  variolae  inter  fe  pluri¬ 
mum  differunt.  Neque  fymptomata  femper 
ceffant,  cum  morbilli  evanuerint.  Cute  e- 
nim  defquamata,  figna  aliter  in  aliis  ma¬ 
nent,  et  tuffis  augetur,  donec  pneumonica 
inflammatio,  quae  pulmonalem  phthifin  in¬ 
ducere  queat,  formetur. 

4  Hoc  peculiare  habent  morbilli?  ait  eru- 
4  ditus  Van  Swieten,  quod  illis  evanefcen- 
4  tibus,  debito  quamvis  morbi  tempore,  fe- 
4  bris  increfcat,  tuffis  augetur,  et  refpirandi 

4  difficultas,  imo  et  faepe  peripneumonia  fe- 

> 

4  quatur  'V  Et  tandem  miferrimus  aeger, 
nifi  cum  ingenti  cura  fe  tradaverit,  a  tabe 
lente  marcefcit  f. 

B  Diarrhoea 

*  Comment.  in  Boerh.  aph.  723. 

|  «  Morbillis  faepiffime  fuccedunt  febres  lentae,  qui- 
*  bus  aegrotantes  contabefcunt,  nullaque  arte  liberantur; 

5  Sidobre,  de  Yariol.  et  Morbill.’ 

Diarrhoea  aliquando  fub  morbi  initium 
accedit  ;  at  plerumque  tamen  non  nifi  po(! 

cutem  defquamatam  ;  pueros  faepius  quam 
adultos  afficit  et  crebro  eft  fignum  mor¬ 
bi  periculofiffimum.  Cum  tanto  impetu 
interdum  ingruit,  ut  omnem  medicorum 
artem  eludat.  Evenit  aliquapdo,  ut  ait  Sy- 
denhamus,  poft  eruptionis  deceffiim,  ut  om¬ 
nia  fymptomata  per  paucos  dies  plurimum 
fedentur,  et  fere  prorfus  evanefcant,  cum 
aeger  a  faeva  diarrhoea  fubito  corripitur, 
quae  faepe,  nifi  cum  vita,  non  definit  f. 

Profufus  menfium  fluxus,  faepius  in  hoc 
morbo,  quam  in  variolis,  evenit,  fi  obferva- 
tionibus  excellentis  Gregorii  fenioris  fida¬ 
mus 

Morbillos  fere  femper  fymptomata  fupra 
memorata  comitantur  ;  attamen  quaedam 
alia  abnormia  et  fortuita  figna  interdum  oc¬ 
currunt.  Ita  fubtilis  ille  medicus  Jamaicen- 

fis, 

*  Greg.  fen.  praeleft.  MS. 

f  Sydenh.  oper.  anno  1670» 

J  Praelefh  MS. 

fis,  fe,  aphthas  in  gingivis  aegri,  paucos  an¬ 
te  dies,  quam  morbilli  erupiflent,  animad- 
vertifle,  memorat  ;  et  inde  morbum  opti¬ 
me  dijudicare  pofle  cenfet.  Sed  cum  nemo, 
nifi  hic,  hujus  fymptomatis  meminit,  illud 
efle  potius  fymptoma  fortuitum,  quod  in¬ 
terdum  in  omnibus  exanthematis  occurrat, 
quam  hujus  unius  affiduum  praenuncium, 
credo.  Duos  pueros,  alterum  variolis,  al¬ 
terum  autem  morbillis  affedum,  nuper  vi¬ 
di  ;  et  his  cum  fumma  cura  infpe&is,  illi 
in  gingivis  innumerabiles  fuifle  aphthas  re- 
peri ;  at  in  hoc  ne  unum  quidem  fentire 
potui. 

Morbilli  interdum  in  brachiis  primum  e- 
rumpunt,  ut  Sydenhamus  *  et  Van  Swieten 
f  aiunt:  Signa  plurima  debilitatis  illos  non- 
nunquam  comitantur  ;  et  febris  typhum 
referre  videtur  Aliquando  cum  febre  re¬ 
mittente  paludum  §  ;  aliquando  etiam  cum 

angina  ; 

*  Oper.  anno  1674. 

f  Comment.  in  Boerh.  apii. 

f  Lond.  Med.  Eff.  obf.  iv.  art.  xi. 

§  Do&oris  F.  Simmons  differt,  inaug. 

angina  *  ;  et,  ut  complures  medici  dicunt, 
cum  variolis  morbilli  conjun&i  fuerunt  ~|\ 
Hoc  quidem  celeb.  Hunter  denegat  ;  nam 
duas  morbidas  aCtiones  in  humano  corpore 
fimul  exiftere  poffe  abnuit  ;  et  fe  noviffe 
puerum  et  variolis  et  morbillis  fimul  expofi- 
tum,  fed  aCtionem  materiae  variolarum  di¬ 
latam  donec  morbilli  abiiffent,  et  tunc  ef¬ 
fectum  habuiffe,  dicit  At  contra  inge- 
niofus  Dr.  M‘Bride  fe  vidiffe  variolas  et 

*  i 

morbillos  erumpere  eodem  tempore  afferit, 
his  verbis  :  c  A  number  of  the  children  (of 
‘  the  foundling  hofpital  in  Dublin)  having 
‘  been  inoculated  for  the  fmall  pox,  in  the 
‘  mean  while  were  feized  with  the  meafles, 
‘  and  both  fpecies  of  eruption  were  per- 
‘  fecily  diftinCt  §.’  Experimenta  adhuc  ad 
rem  dijudicandam  deeffe  videntur  ;  cum 
quod  Dr.  McBride,  auCtor  adeo  venerabilis, 
fe  vidiffe  affeverat,  rejici  non  debeat. 

DIAGNOSIS. 

*  Med.  EiT.  Ed.  vol.  v.  art.  xi. 

f  Sidobre,  de  var.  et  morb.  Et  Diemerbroek,  de 
variol.  et  morbill.  hift.  xix. 

|  Treatife  on  the  venereal  difeafe,  introduttion. 

§  Method.  introduft. 

DIAGNOSIS. 

Rationem  defignandi  hujus  morbi  priuf- 
quam  papulae  eruperint,  reperire  haud  in 
facili  eft  ;  quia  eadem  fymptomata  quam 
proxime  omnia  exanthemata  praecedunt. 
Affe&us  catarrhalis,  ad  hunc  morbum  diju¬ 
dicandum,  idoneus  efle  poteft ;  fed  fi  reliqua 
fymptomata  forent  mitia,  falfo  pro  fimplici 
catarrho  accipi  pollet.  Attamen  poft  erup¬ 
tionem,  haud  difficillimum  erit,  hunc  a  re¬ 
liquis  hujus  ordinis  morbis  diftinguere,  pa¬ 
pularum  natura  ;  quae  multo  minores,  et 
minus  prominentes,  quam  aut  variolae  aut 
varicellae  funt ;  et  femper  in  facie  appa¬ 
rent,  ubi  miliariarum  eruptio  nunquam  cer¬ 
nitur. 

Amplae  et  ferpentes  fcarlatinae  maculae 
hunc  morbum  facile  monftrant. 

Si  una  cum  his  lignis  affe&um  catarrha- 

lem, 

lem,  et  praevalentis  epidemici  naturam,  con¬ 
fideremus,  diagnofin  certiffimam  facere  pof- 
fumus. 

Haec  fola  exanthemata  ullius  momenti, 
quae  pro  morbillis  accipi  queant,  effe  vi¬ 
dentur. 

Affe&us  catarrhalis  a  vero  catarrho  per 
aridam,  et  raucam  tuffim,  fuam  affiduam 
comitem,  internofci  poteft. 


CAUS1  PRiE  DISPONENTES. 

Multae  conjedurae  fadae  funt  de  illo  pe» 
culiari  humani  corporis  habitu  qui  facit,  ut 
tantum  femel  ab  hoc,  et  quibufdam  aliis 
morbis,  affici  queat ;  et  adhuc  fub  judice  lis 
ejl ,  cur  haec  humani  corporis  difpofitio  ad 
morbillos  recipiendos,  a  morbi  a&ione  pror- 
fus  abfumatur.  In  argumento  tam  inexpli¬ 
cabili,  quicquam,  quod  placeat,  offerri  pof- 
fe,  vix  expedari  poteft ;  et  fcio,  quod  relic¬ 
turus 

turus  fim  argumentum  ita  perplexum  ut 
accepi,  quum  cenfeam  hanc  praedifpofitio- 
nem  confiftere  in  peculiari  vaforum  fenfili- 
tate,  qua  magis  idonea  ad  morbillorum  ac¬ 
tionem  fufcipiendam,  redduntur  ;  quia  tum 
queri  poteft,  quare  haec  fenfilitas,  adione 
morbi,  abfumatur  ?  Poteft  fieri,  ut  ratio  fit, 
nervofiim  fyftema  ita  affuefieri  hujus  pecu¬ 
liaris  ftimuli  adioni,  ut  domini  Hunter  fer- 
mone  utar,  ut  ulteriorem  illius  adionem 

i 

fentire  nequeat.  Quemadmodum  fyftema 
afiiduo  ufu  nicotianae  aut  cujufvis  alius  fti¬ 
muli,  adionem  eorum  fentire  fere  non  pof- 
fit. 

Probabile  videtur  hanc  praedifpofitionem 
connedi  cum  fenfibilitate  aut  irritabilitate 
fyftematis,  quia  infantes  facilius  afficiuntur, 
quam  poftquam  adoleverint ;  et  quia  adul¬ 
tus  nunc  cantagioni  impune  exponi,  et  ali¬ 
as  infici  poffit.  Nimius  vini  aut  veneris  u- 
fus,  et  alia  debilitantia  quaedam,  praedifpo¬ 
fitionem  augere  exiftimantur  :  Hoc,  irrita¬ 
bilitatem  adeffe,  cum  hae  caufae  eam  indu¬ 
cant,  arguit. 


Irritabilitas 

Irritabilitas  fibrarum  mufcularium  cum 
audu  vel  diminutione  fuarum  virium  toni- 
carum  conjungi  poteft  :  Ita  aliquando  irri¬ 
tabilitatem  morbidam  phlogifticae  diathefi, 
et  alias  ingenti  debilitati  addi  cernimus. 

Exemplum  illius  in  quibufdam  inflammato- 

/ 

riis  ;  hujus  autem  in  hyftericis,  et  qui  vo¬ 
cantur,  nervofis  morbis  habemus.  Phyfio- 
logis  nondum  innotuit  quibus  contrariis 
nervorum  flatibus,  hi  fimiles  effedus  pro¬ 
ducantur. 

Nofter  celeb.  Profeflor  Monro  aliquid 
nervis  a  vafis  piae  matris  derivari,  unde  nu¬ 
triantur,  et  ad  agendum  aptiores  fiant,  ex 
aliquibus  fuis  experimentis  putat  Sed 
quodcunque  fuerit,  fieri  non  poteft,  ut  ma¬ 
jore  quantitate  in  debilitanti  vafcularis  fyf- 
tematis  flatu,  nervis  communicetur  :  Ideo- 
que  fenfilitatem  cum  debilitate  conjundam 
explicare  nequit. 


CAUSiE 


*  Obferv^t.  on  the  nervous  fyftem. 


DE  MORBILLIS. 


€  A  U  S  M  EXCITANTES. 

/  ,  -  •  •  ^  .  ■  '  '  ' 

Hunc  morbum  a  fpeciali  contagio  oriri, 
inter  omnes  conflat.  At  quomodo  haec  cau- 
fa  in  corpus  humanum  agat,  tam  facile  re- 
periri  non  potefl.  Ex  illius  effedlibus  id 
agere  pro  flimulante  oportere,  ut  credam 
adducor.  Itaque  ergo  hunc  {limulum  a- 
gentem  in  illam  peculiarem  nervofi  fyfle- 
matis  irritabilitatem,  vafa  in  fpecificam  in¬ 
flammatoriam  adlionem  redigere  credo;  un¬ 
de  morbillorum  materia  formata,  et  cum 
perfpiratione  in  cutis  et  pulmonum  fuper- 
ficiem  derivatur,  ubi  inflgnem  inflammatio¬ 
nem,  a  qua  pleraque  morbi  fymptomata 
pendent,  praecipue  excitat.  Symptomata 
tamen  inflammationis,  pro  univerfis  fyile- 
matis  viribus,  plus  minufque  violenta  erunt. 
Quamobrem  pueri,  caeteris  paribus,  mor¬ 
bum,  quam  adulti,  mitiorem  habent. 


-  .1 

CAUSA  PROXIMA. 


Contagium  peculiarem  adionem  inflam¬ 
matoriam  in  fyftemate  excire  diximus  ; 
hanc  autem  adionem,  illius  fymptomatum 
concurfus,  quae  fere  femper  morbum  comi¬ 
tantur,  proximam  efle  caufam  ducimus. 

Sed  nonnulli,  vafa,  ullam  aliam,  quam  con- 

* 

tradionis  et  dilatationis  adionem,  habere 
pofle  negarunt,  et  quidem  aliam  oftendere 
nequeo.  At  cum  varii  efifedus  in  hominis 
corpore  exhibentur,  quos  folk  vaforum  con- 
tradio  explicare  nequit,  varias  certe  illius 
adionis  modificationes  concedendas,  puto. 
Nam,  fi  adio  vaforum  renum  et  hepatis  fit 
praecife  eadem,  quomodo,  ex  eadem  fan- 
guinis  maffa,  urina  in  altero,  bilis  autem 
in  altero  organo  fecernatur,  comprehende¬ 
re  non  poflfumus. 

Dodor  Monro,  e  peritifiimis  noftri  fecu- 
li  phyfiologis,  in  praeledionibus  fuis,  do¬ 
cet. 

cet,  vafa  ullius  partis,  e.  g.  mammae,  in 
fuis  adionibus  ita  immutari  pofle,  ut  vitio- 
fam  adionem  fecernentem  recipiant,  et  vice 
organi  glandularis  fungentia,  actem  mate¬ 
riam  ita  parent,  ut  omnes  vicinas  partes 
corrodere,  et  eunda  cancri  figna  exhibere 
pofiint.  Plerique  phyfiologi  nunc  videntur 
etiam  cenfere,  pus  a  vafis  inflammatis  fecer- 
ni ;  fed  non  quifque  inflammatorius  flatus 
fecernit ;  itaque  peculiarem  vaforum  fla¬ 
tum  efle  oportet,  qui  hoc  unquam  efficit. 
Attamen,  fi  concedatur  vafa  ullius  unius  par¬ 
tis,  adionem  fuam  ita  mutare  pofle,  ut  or¬ 
ganum  fecernens  fiant,  intelligere  non  pof- 
fum,  cur  haec  idea  omnibus  fyftematis  va¬ 
fis,  fi  fatis  caufae  adfit,  extendi  nequeat.  ' 
Quare  hanc  peculiarem  adionem  in  mor¬ 
billis  fubefle,  unde  morbillofa  acrimonia  pa¬ 
retur,  et  eam  perfpirabili  materiae  adjec- 
tam,  in  cutis  fuperficiem  et  pulmones  ejici, 
ubi  inflammationem,  tuffim,  &c.  generat, 
exiftimo. 

CURATIO. 


/ 

CURATI  O. 


Quomodocunque  de  morborum  caufis 
difceptamus,  curatio  noftra,  per  experien¬ 
tiam,  illam  fidam  ducem,  quam  fequi  opor¬ 
tet,  femper  dirigi  debet.  Et  cum  remedia, 
quae  praefcribebantur  a  fupra  didis  caufa- 
rum  opinionibus,  convenire  omnino  viden¬ 
tur  cum  experientia,  caufae  allatae  faltem 
veri  fimilitudinem  habere  apparent. 

Proximam  hujus  morbi  caufam,  unde 
fymptomata  proxime  afferuntur,  peculia¬ 
rem  inflammatoriam  totius  fyftematis  adi- 
onem  efle  ;  et  per  illam  adionem  acrem 
materiam  effundi  in  certas  fuperficies,  unde 
aliquot  peculiaria  fymptomata  gignantur, 
diximus.  Quare  noftrae  indicationes  o- 
portet,  fint, 

i Univerfae  inflammatoriae  adionis 
impetum  moderari  ;  et, 

2do, 

2 do,  Peculiaria  fymptomata  fedare  aut 
removere. 

i.  Ratio  haec  efficiendi'  poteft  effe  du¬ 
plex,  aut  morbidae  caufae  derivationem, 
quam  vaforum  irritationem  protrahere  ex- 
iftimamus,  augendo;  aut  vires  vaforum 
confeftim,  per  evacuationes,  minuendo.  Si 
evacuationem  materiae  morbillorum  adau¬ 
gere  conaturi  fumus,  rationi,  qua  natura 
eam  expellit,  animum  vertamus  oportet. 

Exitus  huic  materiae  a  natura  comparati, 
quibus  perfpiratio  tranfit,  iidem  effe  vi¬ 
dentur,  quod  ibi  illius  effedtus  praecipue 
confpiciamus.  Ita,  naturales  perfpirationis 
meatus  funt  per  cutem  et  pulmones,  partes 
a  morbillorum  acrimonia  fpecialiter  affedias. 
Cum  perfpiratio  in  corporis  fuperficie  ob- 
ftruitur,  pulmones,  et,  ut  Saft&orius  dicit, 
inteftina,  quantitatem  fluidorum  multo  ma¬ 
jorem  folito  effundunt  Cum  morbillo¬ 
rum 

*  Videas  etiam  Halleri  primas  lineas  phyfiologiae, 
ubi  ita  loquitur:  «  Perfpirabile  Sanctorianum  adeo  tenue, 
‘  frigore  ad  vias  urinae,  medicamento  adhibito,  metu, 
*  ad  inteftinorum  villos  excretorios  deponitur  cap.  vii. 

rum  eruptio  citius  quam  oportet  evanefcat, 
pulmones  et  inteftina  praecipue  afficiuntur; 
tuffis  augetur  ;  diarrhoea  fupervenit,  aut,  fi 
jam  adfit,  ingravefcit.  Ab  his  fignis  mea¬ 
tus  per  quos  haec  materia  derivatur,  effe 
eofdem,  quibus  perfpiratio  exhalatur,  com- 
perimus  ;  et  hinc  fequitur,  quodcunque  al¬ 
teram  obftruxerit,  ab  eo  alteram  affedfum 
iri. 

Ex  obfervationibus  et  experimentis  inge- 
niofi  domini  Alexander  Edinenfis,  perfpira¬ 
tio,  vel  adlione  vaforum  nimis  violenta,  vel 
eorum  nimia  debilitate  impeditur.  Sunt  i- 
gitur  duo  corporis  habirus,  qui  noflro  con- 
iilio  hic  cbftare  queant.  At  cum  morbilli 
raro  cum  debilitate  conjunguntur,  ad  obvi¬ 
am  eundum  nimiae  fyftematis  actioni  prae¬ 
cipue  attendam  ;  hoc  morbidae  materiei  ex- 
pulfioni  favebit,  et  fimul  fecundae  rationi 
hujus  indicationis  peragendae  refpondebit. 

Remedia  huic  indicationi  idonea  funt, 

i.  Regimen  antiphlogifticum,  in  quo  po¬ 
tius  calorem  vitare,  quam  frigus  admittere 
debemus  ;  quia  fere  omnes  medici,  frigus 


nocere 

nocere  in  hoc  morbo  confentiunt.  Ratio 

% 

videtur  efle,  quod  perfpirationem,  et  idcirco 
morbillorum  materiae  derivationem,  impe¬ 
diat. 

2.  Sanguinis  emiffio,  certiffima  et  promp¬ 
ta  via,  tonum  et  phlogifticam  diathefin  vaf- 
cularis  fyftematis  diminuendi,  eft  praecipu¬ 
um  remedium,  cui  fidere  debemus. 

Aliqui  fentiunt,  fanguinem  non  oportere 
in  initio  morbi  emitti  ita  profufe,  ‘ut  febris 
ftatus  indicare  videatur;  quia,  fi  in  progref- 
fu  vel  fub  morbi  finem,  pneumonicus  af- 

*  •  V 

fertus  eveniat,  non  liceret  fanguinem  emit¬ 
tere,  ut  fublevaretur,  fi  in  initio  aegrotus 
multum  fanguinis  amiferit. 

Attamen  pneumonia  cum  totius  fyftema¬ 
tis  debilitate  rariflime  conjungitur  ;  itaque, 
fi  plurimum  fanguinis  in  initio  amittatur, 
non  eft  quod  pneumoniam  in  progreffu 
morbi  timeamus.  Sed  etiamfi  pneumonica 
fymptomata  poft  plurimas  evacuationes  ap¬ 
paruerint,  exorirentur  potius  e  locali  pul¬ 
monum  irritatione,  quam  ex  univerfa  dia- 
thefi  ;  et  forte  melius  a  topicis  remediis, 

fcil. 

fcil.  fcarificationibus,  veficantibus,  fuffimen- 
tis,  cum.  mucofis  expectorantibus,  &c.  fana¬ 
rentur.  Itaque  pro  febris  magnitudine  ple¬ 
rumque  mitteretur  fanguis  ;  cum  omne  pe¬ 
riculum  morbi  hinc  oriri  videtur,  fi  diathe- 
fin  nimias  vires  aflumere  patiamur.  Et  re¬ 
ceptum  cft,  effe  multo  melius  praecavere 
quam  amovere  periculum:  Hippocrates  ait, 
‘  Si  quid  per  initia  morborum  movendum 
4  videtur,  movete 

3.  Salinis  aut  oleofis,  et  mucofis  cathar- 
ticis.  Tantum  materiae  morbillorum  non 
exfudatur  per  cutem,  quantum  in  variolis  ; 
quare  pulmones  et  inteftina  plerumque  ma¬ 
gis  afficiuntur  in  iliis  quam  in  his.  Cum 
cuticularis  derivatio  ab  alvina  minuitur, 
plerique  medici  alvum  ciere  prohibuerunt, 
donec  morbilli  evanuerint.  At  Dr.  Mon- 

/  ro,  in  fuis  praele&ionibus,  hanc  cautionem 

% 

minime  efle  neceffariam  ;  et  fe  fcire,  fua 
ipfius  experientia,  nes  uti  poffe  lenibus  ca- 
tharticis  per  omnem  morbum,  cum  multa 

utilitate, 

*  Aphor.  29.  fect.  2. 

utilitate,  dicit.  Sed,  quoniam  inteftina,  ob 
inflammatoriam  fyftematis  diathefin,  val¬ 
de  irritabilia  funt,  in  eligendis  catharticis 
multum  cautionis  adhibendum  eft.  Salia 
media,  manna,  et  oleum  ricini,  maxime  i- 
donea  ad  inteftinorum  ftatum  efle  videntur. 
Quantumvis  dubius  catharticorum  ufus 
fuerit  tempore  eruptionis,  nullus  dubito, 
quin  utiliflima  fint  cathartica,  fi  forte  mor¬ 
billi  ante  debitum  tempus  receflerint.  Duo 
cafus  HofFmanni  huic  opinioni  plane  favere 
videntur*  Duo  homines,  ait,  a  morbillis 
laborantes,  aliquo  fortuito  eorum,  ante  fu- 
um  tempus,  receffu  graviter  affligebantur : 
Alter  eorum,  cito,  poftquam  morbilli  eva- 
nuiffent,  a  diarrhoea  affedtus,  convaluit  ; 
alter  autem,  fine  ulla  evacuatione  hujuf- 
modi,  mortuus  eft  *4 

Attamen  purgantia  in  quibuflibet  receffi- 
bus  minime  indicantur,  quod  a  nimia  fyf¬ 
tematis  debilitate  evenire  poffunt*  Ibi,  fti- 
mulantia,  et  tonica  maxime  profutura,  vi- 

D  dentur* 

*  Tom.  II.  pag.  65 .  obferv.  ii.  et  vi* 

dentur.  At  in  his  receffus  cafibus,  quacun¬ 
que  de  caufa,  inflaurationem  cuticularis  e- 
Vacuationis  nunquam  oblivifci  oportet.  Ta¬ 
lia  igitur  exteriora  remedia,  quae  interio¬ 
rum  efficaciam  non  impediunt,  ufui  futura 
fmt.  Ex  iis  quae  funt  plerumque  utilia, 
ftint  veficatbria,  et  lavatio  aut  partis,  aut 
totius  corporis,  in  aqua  tepida,  &c. 

Hae  generales  obfervationes  primae  no- 
ftrae  indicationi  fufficiant. 

Symptomata  maxime  metuenda  funt  pul¬ 
monum  affedtus  et  diarrhoea.  iEger  faepif- 
fime  fub  iis  moratur  ia  longum  tempus, 
poft  morbillorum  deceffum,  nifi  illum  mors 
doloribus  praeripiat:  Haec  nimis  faepe  me¬ 
dici  peritiam  eludunt,  nifi  fatis  curae  adhi¬ 
beatur,  in  primo  morbi  ftadio,  ne  radices 
nimis  firmas  agant. 

Pauca  igitur  de  his  duobus  dicam,  et  pri¬ 
mum, 

?  *.  -  •» 

De  Tujjt. — Caufa  hujus  fymptomatis,  et 
in  univerfum  pulmonum  affe&us,  in  primo 
morbi  gradu,  eft,  fine  controverfia,  inflam¬ 
matorius  organi  ftatus ;  itaque  a  medica- 

minibus 


DE  MORBILLIS, 


2J 

sninibus  ia  priore  indicatione  memoratis, 
multum  fublevabitur. 

Sed  tuffis  in  ultimo  morbi  gradu  et  poftea, 
ut  exiftimo,  ab  irritatione  fere  prorfus  ori¬ 
tur.  Poft  diuturnam  hujus  morbi  conti¬ 
nuationem,  naturales  feeretiones  non  fore 
mitiffimas  expeftare  licet  ;  fed  cunl  aliqua 
morbillorum  acrimoniae  pars  per  pulmones, 
cum  fua  naturali  excretione  tranfit,  in  fua 
irritabili  conditione,  quam  a  praecedente 
inflammatoria  diathefi  contraxerant,  molef- 
tam  tuffim  excitum  iri,  certe  expe&andum 
foret.  Haec  tuffis  tamen  eft  moleftior,  quo 
magis  illa  diathefis  praevaleat.  Quamob- 
rem  fi  quae  inflammatorii  habitus  figna  poft; 
morbum  remanferint,  fanguis  cum  fumina 
utilitate  emitti  poteft.  Fauces  a  medica¬ 
mentis  mucofis  illinendae,  et.  alvus  leniter 
folvenda.  Sed,  fi  non  magnum  inflamma¬ 
tionis  fignum  eft,  nullum  medicamen  ad 
tuffim  leniendam,  diminutione  pulmonum 
irritabilitatis,  aptius,  neque  quod  libentius 
fuaderem  quam  opium.  Huic  medicinae 
in  pulmonalibus  morbis,  proclivitas  ad  ex- 

pe&orationem 

pedtorationem  obftruendam,  antea  objedta 
eft.  Attamen,  licet  in  quibufdam  cafibus 
hunc  efFedtum  habuiffe  videatur,  tamen  in 
hoc,  ubi  expedoratio  eft  aut  exigua,  aut 
nulla,  nihil  tale  extimefcendum.  Et,  ne 
multa  dicam,  ubi  nulla  inflammatoria  aut 
pulmonalia  fymptomata  prohibeant,  opiata 
etle  maxime  idonea,  in  hoc,  et  omnibus  a- 
liis  exanthematis,  et  ad  tollendam  irritatio¬ 
nem,  et  ad  anxietatem  fedandam,  cum  Cui- 
leno  egregio,  cenfeo. 

Tuiiis  interdum  poft  morbillorum  difcef- 
fum  multum  augetur.  Ratio  hujus  poteft 
e  fle,  qucd  fluida  nunc  majore  quantitate  in 
interiores  partes  deriventur.  Hoc,  cum 
cutis  ohftru&ione  ex  cuticulae  ficcitate  et 
fcrdibus,  excretionem  per  pulmones  auge¬ 
bit.  Hinc  irritatio,  et  idcirco  tuffis,  auge¬ 
bitur.  Et  nunc  fortafiis,  praecipua  cura  no¬ 
bis,  ad  inftaurandam  perfpirationem  inten¬ 
denda  eft.  Quamobrem  aeger  idoneo  re¬ 
gimine,  tepido  balneo,  et  frictionibus  cutis, 
utatur  ;  frigus  et  humidum  nodturnum  ae¬ 
ra  fedulo  effugiat ;  in  fereno  et  ficco  aere 

modice 

modice  fefe  exerceat.  Itidem  opio  et  me¬ 
dicamentis  mucofis,  ad  tuffim  compefcen- 
dam,  uti  debet.  Diaeta  fit  lac,  cum  aliquan¬ 
tula  recenti  carne,  pro  prandio. 

Diarrhoea,— Nihil  in  medicina  magis 
compertum  eft,  quam  inter  corporis  fuper- 
ficiem  et  inteftina  confenfiis.  A  libris  illuftri- 
um  virorum  San&orii  et  Hales,  derivatio¬ 
nem  per  pulmones  et  inteftina  augeri,  quan- 
docunque  eadem  per  corporis  fuperficiem 
diminuatur,  novimus.  Hinc  nifi  morbil¬ 
lorum  acrimonia  per  cutem  facile  meabit, 
inteftina  plurimum  affedum  iri  fcire  licet : 
Quando  e  corpore  cum  perfpirabili  materia 
eam  derivari  demonftravimus. 

Sed  a  quibufdam  difledionibus  hanc  ma¬ 
teriam  per  inteftina  tranfire  praecife  proba¬ 
tur.  Fernelius  ait,  ‘  Quofdatn  ab  interitu 
4  difledos,  quibus  jecur,  lien,  pulmones, 

*  omniaque  interiora,  haud  fecus  atque  cu- 
c  tis  fordidiffimis  papulis  manantibus  fcate- 
6  terent  V  Complures  diflediones  in  Bone- 

*  De  abdit,  rerum  cauiis,  lib,  ii,  cap.  xii. 

ti  Sepulchreto  memorantur,  in  quibus  erup¬ 
tio  variolarum  morbillorumque  in  abdomi¬ 
nalibus  vifceribus  animadvertebatur. 

Itaque,  cum  fluxus  hujus  acris  materiae 
per  inteftina  fit  magnus,  ad  auCtam  actio¬ 
nem  ea  irritabit,  unde  diarrhoea  orietur. 
Sed  cum  fluida  ad  corporis  fuperficiem  in 
primo  eruptionis  gradu  determinantur  ;  et 
cuticularis  fluxus  eft  tunc  fatis  amplus;  non 
e(l  ita  verifimile,  diarrhoeam  accidere  tunc, 
ac  poftquam  eruptio  evanuerit. 

Si  hoc  fymptoma  cum  ulla  vehementia 
in  morbi  initio  ingruit,  compefci  oportet. 
Hoc  fortafle  ex  magna  parte,  a  remediis  in 
noftra  prima  indicatione  commendatis  effi¬ 
cietur.  Attamen,  fi  adhuc  manet,  mucofis 
'  * .  ■  -  • 

et  adftringentihus  medicamentis  uti  debe¬ 
mus  ;  et  fi  haec  nos  fallunt,  opium  faepe 

•  /  *  « 

exoptatum  effeCtum  producere  reperietur. 

Cum  a  morbo  fequitur,  Sydenhamus  fan- 

guinis  miflionem,  ut  praeflantiflimam  ejus 

curandi  rationem,  commendat.  At  fi  fan- 

«ruis  in  morbi  initio  liberius  emiflus  fuerit. 
£>  y 

vix  exiftimem  nunc  iterari  oportere,  nifi  a- 

liquod  aliud  fymptoma  eum  defideraverit. 
Nam  hanc  diarrhoeam  ab  inteftinorum  irri¬ 
tatione,  quae  fit  propter  perfpirationis  ob- 
ftrudtionem,  et  ad  ea  audiam  determinatio¬ 
nem,  plerumque  pendere  putamus.  Haec 
opinio,  in  re  fere  omnibus  nota,  pueros 
efle  ad  hanc  diarrhoeam  procliviores,  quam 
adultos,  fundatur.  Hoc  aliter  fieret,  fi  a 
phlogiftica  diathefi  penderet. 

Remedia  igitur  indicata  videntur  efle  mu- 
cofae  injediones,  et  medicinae  hujufmodi 
ab  ore  acceptae,  cum  liberali  ufu  opii,  et 
tonicorum,  una  cum  regimine,  quod,  caufa 
fupradidd  fy mpto matis,  commendetur:  Ne¬ 
que  unquam  inftaurationis  cuticularis  flux¬ 
us  oblivifcens;  Sandlorius  enim  ait,  c  pro- 
i  fluvium  alvi  tollitur  iis,  quae  perfpiratio- 
*  nem  augent #.5 


*  Aphor.  xcii. 

